TLAČOVÁ SPRÁVA

**Genesis Capital investuje do PFX a spája sily s jeho zakladateľmi s cieľom vytvoriť popredné inovatívne postprodukčné štúdio v strednej Európe**

2. októbra 2023

**Spoločnosť PFX so sídlom v Prahe je spoľahlivým poskytovateľom kreatívnych riešení pre rôzne mediálne platformy. S medzinárodným tímom 160 skúsených odborníkov a štyrmi modernými pobočkami sa PFX radí medzi popredné spoločnosti ponúkajúce vizuálne efekty, animácie, reklamné kampane a postprodukčné služby. Genesis Private Equity Fund IV, private equity fond spoločnosti Genesis Capital, sa spojil so zakladateľmi a získal v spoločnosti významný podiel. Obe strany sú odhodlané posunúť hranice kreativity a inovácií v dynamickom svete médií a zábavy, a rozvíjať nové možnosti pre klientov hľadajúcich kvalitné kreatívne riešenia. Spoločným cieľom je prostredníctvom organického rozvoja a akvizícií vytvoriť popredného hráča v strednej a východnej Európe.**

*"Investícia do PFX je vyvrcholením nášho doterajšieho úsilia nájsť pre GPEF IV ideálnu platformu na vstup do tohto dynamického odvetvia. PFX v posledných rokoch preukázalo svoju výnimočnú kvalitu a udržateľný organický rast. Okrem toho sme v zakladateľoch spoločnosti našli veľmi skúsených a pre rozvoj zanietených partnerov, ktorí dokonalo zapadajú do investičnej stratégie Genesis Capital. Spoločne sme sa dohodli na zrýchlení rastu spoločnosti prostredníctvom kapitálovej injekcie, ktorá podporí jej ďalší rozvoj tak organicky ako aj prostredníctvom strategických akvizícií. Globálna a európska scéna je v tomto odvetví mimoriadne aktívna a my sme hrdí na to, že sa môžeme na tomto vývoji aktívne podieľať," komentuje transakciu* Martin Viliš, partner v Genesis Capital Equity.

Jiří Mika, generálny riaditeľ spoločnosti PFX, povedal*: "Partnerstvo s GPEF IV predstavuje významný míľnik na našej ceste. Umožní nám rozšíriť naše výrobné kapacity, investovať do technologického rozvoja a naďalej poskytovať našim klientom špičkové služby. Tešíme sa na zaujímavé príležitosti, ktoré sú pred nami."*

*"Sme nadšení, že môžeme spolupracovať s PFX a spojiť zázemie silnej finančnej skupiny a naše odborné znalosti s ich tvorivými schopnosťami. Spoločne chceme urýchliť rast a inovácie v mediálnom a zábavnom priemysle v strednej a východnej Európe a poskytovať klientom jedinečné kreatívne riešenia. Táto investícia podčiarkuje náš záväzok podporovať spoločnosti s významným rastovým potenciálom a zhodnocovať vložené prostriedky našich partnerov,"* dodal Jiří Kolísko, Senior Investment Manager v Genesis Capital Equity.

**O Genesis Capital**

Genesis Capital je private equity skupina, ktorá ponúka malým a stredným podnikom v strednej Európe pomoc pri financovaní ich rastu a rozvoja. Od svojho vzniku v roku 1999 poskytla Genesis Capital poradenstvo šiestim fondom rozvojového kapitálu s celkovým objemom prevyšujúcim 350 miliónov eur. Tieto fondy už podporili viac ako 60 podnikov V súčasnosti fondy Genesis spravujú investície v týchto spoločnostiach: Hecht Motors, Borcad CZ, TES Vsetín, XBS Group, HP Tronic/Datart, Sanborn, 11 Entertainment Group, Summa Linguae Technologies, Conectart, GTH catering, R2B2, Home Care Promedica, HC electronics a JP-Prolak

Ďalšie informácie nájdete na: [www.genesis.cz](http://www.genesis.cz)

**O PFX**

PFX je štúdio zamerané na tvorbu vizuálnych efektov, reklamy, animácie a postprodukcie so sídlom v Českej republike a na Slovensku. PFX zamestnáva medzinárodný tím viac ako 160 talentovaných umelcov a poskytuje špičkové služby už viac ako desať rokov, počas ktorých sa z malého butikového štúdia stalo významnou a dôveryhodnou spoločnosťou v strednej a východnej Európe. Do jej medzinárodného portfólia klientov patria napríklad HBO, Disney, Netflix, AppleTV a ďalší hlavní hráči Hollywoodu.

Divízia animácie spoločnosti PFX v súčasnosti produkuje tri celovečerné animované filmy pre miestnu a medzinárodnú distribúciu, postprodukčné štúdio neustále pracuje na miestnych i medzinárodných hitoch ako aj na nezávislých filmoch, a reklamný tím spolupracuje s klientami z celého sveta vrátane známych značiek ako sú Jeep, Chrysler, T-Mobile, Intel a mnohé ďalšie. PFX vytvorila vizuálne efekty pre nedávne české filmové hity Jan Žižka / Medieval a Zátopek, či celosvetovo úspešný televízny seriál Stranger Things. Medzi najnovšie projekty tímu vizuálnych efektov patrí najnovší film Ridleyho Scotta Napoleon.

Ďalšie informácie nájdete na: <https://pfx.tv/contact/>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PR zastúpenie Genesis Capital:**

David Vondra, Insighters

E-mail: [david.vondra@insighters.cz](mailto:david.vondra@insighters.cz), tel: +420 776 700 131